आवास एवं शहरी कार्य मंत्रालय
आवासन और शहरी कार्य मंत्रालय से जुड़ी सलाहकार समिति की बैठक;
समिति ने अमृत और अमृत 2.0 पर चर्चा की
आवासन और शहरी कार्य मंत्रालय से जुड़ी सलाहकार समिति की आज नई दिल्ली में बैठक हुई। समिति ने अटल नवीकरण और शहरी परिवर्तन मिशन  और अमृत 2.0 पर चर्चा की। बैठक की अध्यक्षता आवासन और शहरी कार्य मंत्री श्री हरदीप सिंह पुरी ने की। इसमें आवासन और शहरी कार्य राज्य मंत्री श्री कौशल किशोर भी शामिल थे।
केन्द्र प्रायोजित योजना, अमृत की 2015 में 500 शहरों में माननीय प्रधानमंत्री ने शुरुआत की थी। इसने वित्तीय वर्ष 2015-16 से वित्त वर्ष 2019-20 तक 5 वर्षों के लिए 60 प्रतिशत से अधिक शहरी आबादी को शामिल किया। अमृत का अब अमृत 2.0 के साथ विलय कर दिया गया है और चल रही परियोजनाओं को 31 मार्च, 2023 तक वित्त पोषित किया जाएगा।
अमृत के प्रमुख क्षेत्र हैं जल आपूर्ति, सीवरेज और सेप्टेज प्रबंधन, तूफानी जल निकासी, हरित स्थान और पार्क, और गैर-मोटर चालित शहरी परिवहन। अमृत राज्यों/केन्द्र शासित प्रदेशों को अपने स्तर पर परियोजनाओं से अवगत कराने, मंजूरी लेने और कार्यान्वित कराने के लिए लचीलापन प्रदान करता है। मिशन के पास 11 सुधारों के साथ एक सुधार एजेंडा है जिसमें व्यापक रूप से नागरिकों के लिए ऑनलाइन सेवाओं को कवर करने वाली, सभी भवनों की मंजूरी के लिए एकल खिड़की की स्थापना, हर साल बच्चों के लिए कम से कम एक पार्क विकसित करना, ऊर्जा लेखा परीक्षा, शहरों की क्रेडिट रेटिंग, शहरी नियोजन जैसी 54 विशेष उपलब्धियां शामिल हैं।
अब तक 29,780 करोड़ रुपये की लागत वाली 4,516 परियोजनाओं को पूरा किया जा चुका है और 52,562 करोड़ रुपये की 1,350 परियोजनाओं का काम प्रगति पर है। कुल मिलाकर 64,279 करोड़ रुपये के काम को जमीनी स्तर पर क्रियान्वित किया गया है। मिशन के तहत 130 लाख परिवारों को पानी के लिए नल कनेक्शन और 99 लाख सीवर कनेक्शन/सेप्टेज प्रबंधन के साथ कवरेज प्रदान किया गया है। 2,351 एमएलडी क्षमता के जल उपचार संयंत्र बनाए गए हैं। 4,430 एकड़ को कवर करने वाले 2,263 पार्क और हरित क्षेत्र परियोजनाएं विकसित की गई अन्य 1,000 एकड़ क्षेत्र में हरियाली की जा रही है। 900 किलोमीटर मजबूत जल निकासी नालों के निर्माण से 2,386 जलभराव बिंदुओं को समाप्त कर दिया गया है। गैर-मोटर चालित शहरी परिवहन के तहत 700 किमी पैदल यात्री पैदल मार्ग बनाया गया है। 94 लाख पारंपरिक स्ट्रीट लाइटों को ऊर्जा कुशल एलईडी लाइटों से बदल दिया गया है। 470 अमृत शहरी स्थानीय निकायों को क्रेडिट रेटिंग सम्मानित किया गया है। 456 अमृत शहरों सहित 2,446 शहरों में ऑनलाइन भवन अनुमति प्रणाली लागू की गई है। अब तक 37,493 करोड़ राज्यों/संघ राज्य क्षेत्रों को केन्द्रीय सहायता के रूप में जारी किया गया है।
"परिवर्तन से परिपूर्णता" की भावना में और अमृत के तहत उत्पन्न प्रोत्साहन को आगे बढ़ाने के लिए, माननीय प्रधानमंत्री ने 1.10.2021 को अमृत 2.0 की शुरुआत की, जिसका लक्ष्य शहरों को पानी की दृष्टि से सुरक्षित बनाना और करीब 4800 शहरी स्थानीय निकायों के सभी घरों को चालू पानी के नल का कनेक्शन प्रदान करना है। इसका उद्देश्य 500 अमृत शहरों में सीवरेज, सेप्टेज प्रबंधन की यूनीवर्सल कवरेज भी है। इसे 2.68 करोड़ नए नल और 2.64 करोड़ नए सीवर कनेक्शन प्रदान करके हासिल कर लिया जाएगा। इसमें एक सुधार एजेंडा भी है जिसमें अनिवार्य और अन्य सुधार शामिल हैं जिनका कार्यान्वयन सुधार प्रोत्साहनों के साथ होगा। अमृत 2.0 में 2,77,000 करोड़ रुपये का परिव्यय है, जिसमें वित्त वर्ष 2020-21 से वित्तीय वर्ष 2025-26 तक 5 वर्षों के लिए केन्द्र की हिस्सेदारी 76,760 करोड़ रुपये है। योजना के कार्यान्वयन के लिए एक सहयोगी अमृत 2.0 प्रौद्योगिकी मंच बनाया गया है। अमृत 2.0 की महत्वपूर्ण प्रगति हुई है, जिसमें 1,875 परियोजनाओं के साथ 18 राज्यों/केन्द्र शासित प्रदेशों की राज्य जल कार्य योजना  को 4 जुलाई, 2022 तक एपेक्स समिति द्वारा अनुमोदित किया गया है। राज्यों/संघ राज्य क्षेत्रों द्वारा प्रस्तुत स्वैप के माध्यम से 57.28 लाख नए नल कनेक्शन और 9.65 लाख नए सीवर कनेक्शन प्रस्तावित किए गए हैं। कुल क्षेत्रफल 16,289 एकड़ वाले जल निकायों को पुनर्जीवित करने का प्रस्ताव है। सभी अमृत शहरों में पेय जल सर्वेक्षण का काम हाथ में लिया गया है।
सलाहकार समिति की बैठक में भाग लेते हुए माननीय संसद सदस्यों ने योजना में सुधार के लिए कुछ बहुमूल्य सुझाव दिए।